તેમણે કચ્છવાસીઓને કાલે સોમવારે સવારે ૧૧થી બપોરના ર સુધીમાં તેમની સમસ્યાઓ લેખિતમાં લાવવા ઈજન આપ્યું છે. શ્રી હુંબલ ર૭મીની સામાન્ય સભામાં આ જનપ્રશ્નો ઉપરાંત જે વિવિધ મુદ્દા ઉઠાવવાના છે તેની આગોતરી સૂચી જાહેર કરી છે, તે અનુસાર તાલુકા- જિલ્લા પંચાયતમાં ડિસેમ્બર-૧૮ સુધીમાં ત્રણ વર્ષ પુરા થતા હોય તેવા અધિકારી- કર્મચારીઓની વિભાગ વાઈસ યાદી, કેડરવાઈસ કેટલી જગ્યાઓ ખાલી છે તેની યાદી, જિ.પં. હસ્તકના કેટલા રસ્તાઓનું રિસર્ફેસીંગનું કામ ચાલુ વર્ષે મંજુર થયું છે, કેટલાનું પુરૂ થયું છે, કેટલાની કામગીરી બાકી છે, વગેરે માહિતી, માર્ગોની બાજુમાં પટડી ભરવાની કામગીરીની વિગતો, રસ્તાઓનું રિપેરીંગ, આજુબાજુની ઝાડીનું કટીંગ, પેચવર્કના કામો અને તેની એજન્સીની વિગતો આ ઉપરાંત માર્ગ પર મુકાયેલા સાઈનબોર્ડની માહિતી, જિ.પં.ના ઉપપ્રમુખ તથા સમિતિઓના ચેરમેનોને ફાળવાયેલી ચેમ્બરોને લગતી માહિતી, જિ.પં.ના બિન ખેતીના પેંડિંગ કેસો અને અરજીઓની માહિતી તેમજ સ્વભંડોળમાંથી વિશ્રાંતિગૃહ બનાવવાના કામને લગતી વિગતો, જિ.પં. દ્વારા થતા વિકાસ કાર્યો તેમજ બાંધકામોના લોકાર્પણ- ઉદ્‌ઘાટનની માહિતી, સરપંચો, પદાધિકારીઓ વિરૂધ્ધની ફરિયાદો અને કેસોને લગતી વિગત, બાલસખા યોજનાને લગતી માહિતી, ચાલુ વર્ષમાં થયેલા તળાવોને લગતી વિગતો, પ્રાથમિક શાળામાં કેટલા સી.સી.ટી.વી. લગાડેલા છે અને કેટલા ચાલુ છે તેની માહિતી સહિતના અનેક મુદ્દાઓ વિપક્ષીનેતા ઉઠાવશે.